
  ** 

**Европейски земеделски фонд за развитие на селските райони: Европа инвестира в селските райони**

**СДРУЖЕНИЕ С НЕСТОПАНСКА ЦЕЛ "МЕСТНА ИНИЦИАТИВНА ГРУПА СТРАЛДЖА - СЛИВЕН 2023"**

**О Б Я В А**

„МИГ Стралджа - Сливен 2023”, кани желаещите да представят проектни предложения по Мярка 4.1 „Инвестиции в земеделски стопанства“ от стратегията за ВОМР посредством процедура на подбор на проекти за безвъзмездна финансова помощ: № **BG06RDNP001-19.832 - „МИГ Стралджа - Сливен 2023”, Мярка 4.1 „Инвестиции в земеделски стопанства“** **– втори прием от Стратегията за ВОМР на „МИГ Стралджа - Сливен 2023“ с няколко крайни срока за кандидатстване**

**Наименование на програмата:** Програма за развитие на селските райони 2014-2020 г.

**Mярка 19 „**Подкрепа за местно развитие по LEADER (ВОМР — Водено от общностите местно развитие)“.

**Подмярка 19.2** „Прилагане на операции в рамките на стратегии за водено от общностите местно развитие“.

**І. Наименование на мярката от Стратегията за ВОМР: Мярка 4.1 „Инвестиции в земеделски стопанства“**

**ІІ.** **Допустими кандидати:**

земеделски стопани, отговарящи на следните условия:

1. да са регистрирани като земеделски стопани съгласно чл.7, ал.1 Закона за подпомагане на земеделските производители.

2. за физически лица – да са с постоянен адрес на територията на община Стралджа., за юридическите лица – да са със седалище на територията на община Стралджа.

3. минималния стандартен производствен обем на земеделското им стопанство е не по-малко от левовата равносойност на 8 000 евро.

4. ако са юридически лица, трябва да са:

a) получили за предходната или текущата финансова година приход от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция или услуги, директно свързани със земеделски дейности, или получена публична финансова помощ;

б) регистрирани по Търговския закон, Закона за кооперациите, Закона за вероизповеданията или създадени по Закона за Селскостопанската академия

в) признати групи производители и признати организации на производители на земеделски продукти или такива, одобрени за финансова помощ по мярка 9 „Учредяване на групи и организации на производители“ от ПРСР 2014 – 2020 г.

1. **ІІІ. Допустими дейности:**

1. Внедряване на нови продукти, процеси и технологии и обновяване на наличните производствени материални и/или нематериални активи; или

2. Насърчаване на сътрудничеството с производителите и преработвателите на земеделски продукти; или

3. Опазване на компонентите на околната среда, включително с намаляване на вредните емисии и отпадъци; или

4. Повишаване на енергийната ефективност в земеделските стопанства;

5. Подобряване условията на труд, подобряване на хигиенните, ветеринарните, фитосанитарните, екологичните и други условия на производство; или

6. Подобряване качеството на произвежданите земеделски продукти; или

7. Осигуряване на възможностите за производство на биологични земеделски продукти.

**Дейностите по проектите следва да се изпълняват на територията на община Стралджа**

**Допустими разходи:**

**Материални инвестиции:**

1.Закупуване/придобиване, строителство или обновяване на сгради и друга недвижима собственост, използвана за земеделското производство в стопанство, включително такава използвана за опазване на околната среда.

2.Закупуване и/или инсталиране на нови машини, съоръжения и оборудване, необходими за подобряване на земеделския производствен процес, включително свързани с опазване на околната среда, съхранение и подготовка за продажба на земеделска продукция от стопанството, получаване на топлинна и/или електроенергия, необходими за земеделските дейности в стопанството, подобряване на енергийната ефективност.

3.Създаване и/или презасаждане на трайни насаждения, включително трайни насаждения от десертни лозя, медоносни дървесни видове /за производство на мед/ и други бързо растящи храсти и дървесни видове, използвани за производство на биоенергия.

4.Инвестиции за постигане на съответствие с нововъведените стандарти на Общността.

5.Инвестиции за постигане на съответствие със съществуващи стандарти на Общността - за млади земеделски производители, получаващи подкрепа по подмярка 6.1 на ПРСР 2014-2020.

6.Инвестиции за съоръжения и съответно оборудване необходимо за производството на мед и други пчелни продукти, както и за развъждането на пчели-майки.

7.Закупуване на земя, необходима за изграждане/модернизиране на сгради, помещения и други недвижими активи, предназначени за земеделските производствени дейности и/или за създаване/презасаждане на трайни насаждения /до 10 % от общия размер на допустимите инвестиционни разходи/.

8.Закупуване на специализирани земеделски транспортни средства – като например камиони, цистерни за събиране мляко, хладилни превозни средства за транспортиране на продукция, превозни средства за транспортиране на живи животни и птици, и др.

**Нематериални инвестиции:**

1. Общи разходи, свързани със съответния проект, за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта. Общите разходи по проекта не могат да надхвърлят 12 % от общия размер на допустимите инвестиции по проекта

2. Разходи за ноу-хау, придобиване на патенти права и лицензи, разходи за регистрация на търговски марки и процеси, необходими за изготвяне и изпълнение на проекта;

3. Закупуване на софтуер;

4. Разходите, свързани за достигане съответствие с международни признати стандарти, като: въвеждане на системи за управление на качеството в земеделските стопанства, въвеждане на добри производствени практики, подготовка за сертификация.

Разходите за разработване на бизнес план, включващ предпроектни изследвания и маркетингови стратегии или попълване на анализ-разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението и отчитането на дейностите по проекта до изплащане на помощта не следва да надхвърлят 5 на сто от стойността на допустимите разходи

**ІV. Период на прием и място за подаване на проектни предложения:**

**Процедурата за прием на проектни предложения по Втори прием**

**Начална дата: 09.12.2024 г.**

**Краен срок: 10.01.2025г. 17:00 часа**

Проектните предложения по настоящата процедура се подават изцяло електронен път чрез информационната система ИСУН 2020 на следния интернет адрес: https://eumis2020.government.bg

**V. Общият размер на безвъзмездната финансова помощ** за Процедура чрез подбор на проектни предложения **BG-06RDNP001-19.832 по мярка 4.1. “Инвестиции в земеделски стопанства” от стратегията за ВОМР на „МИГ Стралджа - Сливен 2023” – втори прием** е в размер на **35 333 лв**

**VІ. Минимален и максимален размер на финансовата помощ, предоставяна на проект:**

Всеки кандидат може да кандидатства за безвъзмездна финансова помощ като изготвения от него проект, трябва да се вмества в следните минимални и максимални граници:

- Минимален размер на общите допустими разходи за проект е 9 779,00 лева /5 000 евро/.

- Максимален размер на общите допустими разходи **за проект** е 97 790,00 лева /50 000 евро/ съгласно СВОМР или **70 666** лв. съгласно остатъчния за втори прием финансов ресурс.

|  |
| --- |
| **Максималният интензитет на помощта от общата стойност на допустимите разходи по проекта е в размер на 50% от общите допустими разходи по проекта**, като същата може да се увеличава в следните случаи:  1. За проекти, представени от **млади земеделски стопани** финансовата помощ се увеличава с 10 %.  2. За проекти с инвестиции в райони на територията на МИГ с природни и други специфични ограничения , помощта се увеличава с 10 %.  3. За проекти за колективни инвестиции представени от 6 до 10 ЗП финансовата помощ се увеличава с 10 %;  4. За проекти за колективни инвестиции, представени от над 10 ЗП и/или групи/организации на производители финансовата помощ се увеличава с 20 %. |

**VІІ. Критерии за подбор на проектни предложения:**

|  |  |  |
| --- | --- | --- |
| **Критерии за избор на проекти** | | **Макс. брой точки** |
| 1. | Кандидатът е млад фермер, който е физическо лице или едноличен търговец на възраст от 18 навършени до 40 не навършени години, към датата на кандидатстване | **15** |
| 2. | Деностите по проекта са в областта на производството на продукция от чувствителните сектори (производство на плодове и зеленчуци и животновъдство)   * над 30% от инвестициите са в посочените сектори – 10 т. * над 50% от инвестициите са в посочените сектори – 15 т. | **15** |
| 3. | Проектът създава нови работни места:   * до 3 работни места – 5 т. * над 3 работни места – 10 т. | **10** |
| 4. | Дейностите по проекта се осъществяват в землища на населени места, попадащи в необлагдетелстван район – с.Атолово, с.Люлин и с.Поляна | **5** |
| 5. | Иновативност – въвеждане на нови за територията практика, и/или услуга, и/или продукт в предприятието: над 30% от допустимите инвестиционни разходи по проекта са свързани с иновации в предприятието | **15** |
| 6. | Минимум 10% от допустимите инвестиционни разходи са за подобряване на енергиината ефективност на предприятието | **5** |
| 7. | Кандидата не е получавал подкрепа от Общността за същата дейност за подобна инвестиция | **20** |
| 8. | Проектът е за колективни инвестиции | **10** |
| 9. | Проектът включва дейности с позитивен принос към околната среда:  - над 30% от инвестициите са насочени към дейности, опазващи околната среда – 3 т.  - над 50% от инвестициите са насочени към дейности, опазващи околната среда – 5 т. | **5** |
| **ОБЩО:** | | **100** |

**VІІІ. Лице/а за контакт и място за достъп до подробна информация:**

Изпълнителен директор – Щерьо Черногоров, 0887 102 672;

Пълният комплект документи за кандидатстване е публикуван на следните интернет адреси:

- интернет страница на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: **https://eumis2020.government.bg;**

**-** интернет страница на СНЦ „**МИГ Стралджа - Сливен 2023**“: **http:www.mig-straldzha.com.**

На електронна поща **mig-straldzha\_2016g@abv.bg** могат да се задават въпроси и да се искат допълнителни разяснения, в срок до *три седмици преди изтичането на срока за кандидатстване*. Писмени разяснения ще бъдат давани в срок до *две седмици преди изтичането на срока за кандидатстване*.

С оглед осигуряване равнопоставено третиране на кандидатите, МИГ няма да дава разяснения, които съдържат становище относно качеството на конкретно проектно предложение. Разяснения се дават по отношение на условията за кандидатстване и са задължителни за всички кандидати.

Въпросите и разясненията ще бъдат публикувани на следните интернет-страници: **http:www.mig-straldzha.com** и **https://eumis2020.government.bg** към документите по процедурата.

**ІХ. Начин за подаване на проекти предложения:**

Проектните предложения по настоящата процедура за подбор на проекти, следва да бъдат подадени само по електронен път като се използва Информационната система за управление и наблюдение на средствата от ЕС в България (ИСУН 2020) - **https://eumis2020.government.bg,** единствено с използването на квалифициран електронен подпис ( КЕП).